**INSTITUT RUĐER BOŠKOVIĆ**

**OBRAZLOŽENJE POSEBNOG DIJELA IZVJEŠTAJA O IZVRŠENJU FINANCIJSKOG PLANA ZA I-XII.2023.**

Zagreb, 12. ožujak 2024.

Sadržaj

[SAŽETAK 3](#_Toc161745016)

[**A622002 PROGRAM USAVRŠAVANJA ZNANSTVENIH NOVAKA** 4](#_Toc161745017)

[**A622120 PRAVOMOĆNE SUDSKE PRESUDE** 4](#_Toc161745018)

[**A622125 EU PROJEKTI JAVNIH INSTITUTA (IZ EVIDENCIJSKIH PRIHODA)** 5](#_Toc161745019)

[A622125 – izvor 51 Pomoći EU 5](#_Toc161745020)

[A622125 – izvor 561 Europski socijalni fond (ESF) 5](#_Toc161745021)

[**A622132 REDOVNA DJELATNOST JAVNIH INSTITUTA (IZ EVIDENCIJSKIH PRIHODA)** 5](#_Toc161745022)

[A622132 – izvor 11 Opći prihodi i primici 6](#_Toc161745023)

[A622132 – izvor 31 Vlastiti prihodi 6](#_Toc161745024)

[A622132 – izvor 52 Ostale pomoći 6](#_Toc161745025)

[A622132 – izvor 61 Donacije 7](#_Toc161745026)

[A622132 – izvor 63 Inozemne donacije 7](#_Toc161745027)

[**Aktivnost A622137 PROGRAMSKO FINANCIRANJE JAVNIH ZNANSTVENIH INSTITUTA** 7](#_Toc161745028)

[**Aktivnost K622128 OP KONKURENTNOST I KOHEZIJA 2014.-2020.** 10](#_Toc161745029)

[K622128 – izvor 12 Sredstva učešća u pomoći 10](#_Toc161745030)

[K622128 – izvor 563 Europski fond za regionalni razvoj 10](#_Toc161745031)

[**Aktivnost K622138 OBNOVA INFRASTRUKTURE I OPREME U PODRUČJU OBRAZOVANJA OŠTEĆENE POTRESOM** 11](#_Toc161745032)

[**Aktivnost K622139 OBNOVA ZGRADA OŠTEĆENIH U POTRESU S ENERGETSKOM OBNOVOM - NPOO** 11](#_Toc161745033)

[**Aktivnost K622144 OBNOVA INFRASTRUKTURE U PODRUČJU OBRAZOVANJA OŠTEĆENE POTRESOM FSEU.2022.MZO** 11](#_Toc161745034)

[K622144 – izvor 11 Opći prihodi i primici 12](#_Toc161745035)

[K622144 – izvor 576 Fond solidarnosti EU - potres 2020. 12](#_Toc161745036)

[K622144 – izvor 5762 Fond solidarnosti EU - potres prosinac 2020. 12](#_Toc161745037)

## SAŽETAK

Ovo se obrazloženje odnosi na Posebni dio izvještaja o izvršenju financijskog plana u kojem je prikazano izvršenje rashoda i izdataka kroz **obrazloženje izvršenja aktivnosti i projekata zajedno s ciljevima koji su ostvareni provedbom programa i pokazateljima uspješnosti realizacije tih ciljeva** (pokazatelji učinka i pokazatelji rezultata) te po izvorima financiranja.

U Posebnom dijela izvještaja posebno je razrađena svaka aktivnost i izvor financiranja. Svi podaci se odnose na program 3801 Ulaganje u znanstveno istraživačku djelatnost.

Najveći rashodi bili su na aktivnosti A622000 Redovna djelatnost javnih instituta, u sklopu koje se isplaćuje plaće i materijalna prava iz Proračuna RH u iznosu od 23.178.016 €.

Druga aktivnost po veličini rashoda u 2023.g. je A622132 Redovna djelatnost javnih instituta (iz evidencijskih prihoda) s iznosom od 11.393.760 €. U tu aktivnost ulaze komercijalni projekti, projekti Hrvatske zaklade za znanost (HrZZ), bilateralni projekti, projekti iz EU strukturnih fondova gdje je IRB partner neprofitnim institucijama, te donacije.

Treća aktivnost po veličini rashoda je K622128 Operativni program konkurentnost i kohezija 2014.-2020. s iznosom od 9.540.479 €. U sklopu te aktivnosti najveći rashodi se odnose na kapitalni znanstveno-infrastrukturni projekt Otvorene znanstvene infrastrukturne platforme za inovativne primjene u gospodarstvu i društvu (O-ZIP).

Sažeti prikaz izvještaja po programskoj klasifikaciji:



U nastavku je dan pregled i obrazloženje izvršenja plana rashoda grupirano po aktivnostima, a unutar aktivnosti po izvorima financiranja za 2023.g.

**A622000 REDOVNA DJELATNOST JAVNIH INSTITUTA**

Aktivnost A622000 Redovna djelatnosti javnih instituta realizira se kroz izvor financiranja 11 Opći prihodi i primici. Rashodi u iznosu od 23.178.016 € odnose se na troškove plaća i materijalna prava zaposlenika financiranih iz Proračuna RH. Ukupni rashodi ove aktivnosti predstavljaju 43% ukupnih rashoda u 2023. i predstavljaju najveću pojedinačnu aktivnost.

Rashodi su povećani u odnosu na prošlu godinu s obzirom na povećanje osnovice plaća od 2% u travnju 2023., odluke Vlade RH o isplati privremenog dodatka, kao i povećanog iznosa regresa.

U odnosu na plan manji su za 4%, ali je ta planska stavka bila zadana kao limit od strane nadležnog ministarstva.

# **A622002 PROGRAM USAVRŠAVANJA ZNANSTVENIH NOVAKA**

Aktivnost A622002 Program usavršavanja znanstvenih novaka realizira kroz izvor financiranja 11 Opći prihodi i primici, a odnosi se samo na troškove plaća i materijalna prava znanstvenih novaka. U 2023. g. iznosili su 37.461€. Troškovi se smanjuju u odnosu na 2022. godinu s obzirom da broj zaposlenih znanstvenih novaka koji se financiraju na ovaj način kontinuirano opada, iz razloga što se mladi znanstvenici zapošljavaju drugim mehanizmima.

# **A622120 PRAVOMOĆNE SUDSKE PRESUDE**

Aktivnost A622120 Pravomoćne sudske presude realizira se kroz izvor financiranja 11 Opći prihodi i primici. Institut je tijekom 2023. isplaćivao iznose po pravomoćnim presudama kojima je Institutu naložena isplata razlike plaće radnicima po povoljnijoj osnovici za razdoblje od prosinca 2015. do siječnja 2017. godine. Osim glavnice uvećane za zakonske zatezne kamate, Institut je bio obvezan isplatiti i dosuđene parnične troškove te sudske pristojbe po rješenju suda.

Ukupno rashodi na ovoj aktivnosti iznosili su u 2023.g. 472.948 €, dok je plan sukladno dobivenom limitu iznosio 234.316 €. Dinamika rashoda ovisi o realizaciji ovrha.

# **A622125 EU PROJEKTI JAVNIH INSTITUTA (IZ EVIDENCIJSKIH PRIHODA)**

U sklopu aktivnosti A622125 EU projekti javnih instituta realiziraju se projekti iz izvora 51 Pomoći EU i 561 Europski socijalni fond, s ukupnih rashodima u 2023. u iznosu od 3.383.575 €.



## A622125 – izvor 51 Pomoći EU

U sklopu aktivnost A622125 uglavnom se realiziraju rashodi iz izvora financiranja 51 Pomoći EU, a odnose se na projekte iz programa Obzor 2020 i Obzor Europa.

Ukupni rashodi iz tog izvora u 2023.g iznosili su 3.382.739 €, što je u odnosu na plan povećanje od 76%. Iz programa Obzor 2020 bilo u provedbi je bilo 17 projekata, od kojih je njih 7 završilo u 2023. godini. Razlog povećanju je ugovaranje čak **12 novih projekata** iz novog programa Obzor Europa.

Najveća stavka u iznosu od 1.457.248 € su transferi sredstava partnerskim institucijama u inozemstvu, zatim slijede plaće za zaposlene na projektima u iznosu od 458.458 € itd.

## A622125 – izvor 561 Europski socijalni fond (ESF)

U sklopu aktivnosti A622125 manji dio se odnosi na izvor 561 Europski socijalni fond (ESF) i to za rashode financirane uplatama od HrZZ za projekte „Program znanstvene suradnje“ financirane sredstvima ESF-a. Iznos rashoda je bio 836 €.

# **A622132 REDOVNA DJELATNOST JAVNIH INSTITUTA (IZ EVIDENCIJSKIH PRIHODA)**

U sklopu aktivnosti A622132 evidentiraju se rashodi iz više izvora financiranja: 11 Opći prihodi i primici, 31 Vlastiti prihodi, 52 Ostale pomoći, 61 Donacije i 63 Inozemne donacije. Ukupni rashodi u 2023.g. iznosili su 11.394.955 €, dok je plan iznosio 6.604.453 €. Povećanje je u apsolutnom iznosu najveće na izvoru 52 zbog novih projekata, a time i rashoda odobrenih od strane HrZZ-a.



## A622132 – izvor 11 Opći prihodi i primici

Aktivnost A622132 redovna djelatnost iz evidencijskih prihoda - realizirana iz izvora 11 Opći prihodi i primici imala je ukupne rashode u iznosu od 64.552 €.

Najveća stavka u rashodima su Pristojbe i naknade u iznosu od 32.443 €, a koje su uglavnom odnose na naknade za nezapošljavanje osoba s invaliditetom. Nakon toga po veličini slijedi iznos od 12.852 € za naknade troškova osobama izvan radnog odnosa što u naravi predstavlja naknade troškova službenog puta vanjskim suradnicima.

## A622132 – izvor 31 Vlastiti prihodi

Aktivnost A622132 realizirana iz izvora 31 Vlastiti prihodi, obuhvaća komercijalne projekte s gospodarstvom i drugim pravnim osobama (npr. Hrvatske vode, Fond za financiranje razgradnje i zbrinjavanja radioaktivnog otpada i istrošenoga nuklearnog goriva elektrane Krško, razne poliklinike, fakulteti i ostali partneri), kojih je u 2023. godini bilo trideset.

Ukupni rashodi iznosili su 2.368.713 € što je za 19% više od plana. U strukturi rashoda dio koji se odnosi na plaće i materijalna prava zaposlenika iznosi 569.490 € (24% od ukupnih rashoda), rashodi za usluge – održavanje, intelektualne i druge u iznosu od 470.670 € (20% rashoda) itd.

## A622132 – izvor 52 Ostale pomoći

Aktivnost A622132 redovna djelatnost iz evidencijskih prihoda – dio koji je realiziran iz izvora 52 Ostale pomoći, odnosi se na projekte financirane od strane HrZZ, strukturne projekte gdje je IRB partner neprofitnim i bilateralne projekte.

Ukupan iznos rashoda iznosi 7.747.306 € i za 89% je veći u odnosu na plan koji je bio zadan limitom od strane nadležnog ministarstva. U odnosu na ukupne rashode izvora 52 ima udio od 14% u ukupnim rashodima. Najviše rashoda odnosi se na HrZZ projekte. Porast u odnosu na prošlu godinu je zbog 32 novo-ugovorena projekata, putem natječaja, HrZZ (IP-2022-10) koji je zatvoren u listopadu 2022. godine. Ukupno su u 2023. godini u provedbi bila 44 projekta.

Najveća stavka rashoda su plaće i materijalna prava zaposlenika u iznosu od 3.361.455 € (čine 43% ukupnih rashoda), a što je tipično za ovu grupu projekata koji uključuju i zapošljavanje doktoranada. Nakon toga slijede rashodi za opremu u iznosu od 1.293.168 € (17% rashoda), te za materijal 1.167.576 € (15% rashoda).

## A622132 – izvor 61 Donacije

Aktivnost A622132 redovna djelatnost iz evidencijskih prihoda – dio koji je realiziran iz izvora 61 odnosi se na tuzemne donacije od pravnih i fizičkih osoba izvan općeg proračuna, projekte financirane preko neprofitnih organizacija (npr. HAZU, HGK, Zaklada Adris i dr.), kao i na strukturne projekte ugovorene s komercijalnim partnerima (Vidi Aktivnost K622128 OP KONKURENTNOST I KOHEZIJA 2014.-2020). Od toga najveći rashodi se odnose na projekte gdje je IRB partner trgovačkim društvima koji su nositelji projekta.

Ukupni rashodi izvora 61 u 2023.g. su iznosili 1.178.616 €. Od tog iznosa dio za materijal je iznosio 550.665 € (47% od ukupnih rashoda). Slijedeća najveća stavka su plaće i materijalna prava zaposlenika u iznosu od 382.854 € (32% ukupnih rashoda), te oprema u iznosu 107.033 € (9% rashoda).

## A622132 – izvor 63 Inozemne donacije

Aktivnost A622132 redovna djelatnost iz evidencijskih prihoda – dio koji je realiziran iz izvora 63, odnosi se na inozemne donacije. Ukupni rashodi su ove godine iznosili 35.768 €, što je 3,5 puta više od plana, a uvjetovano je dobivenim prihodima.

Najveća stavka rashoda su Naknade troškova osobama izvan radnog odnosa u iznosu od 16.566 €, a odnose se na troškove službenih putovanja vanjskih suradnika za sudjelovanje na konferenciji na Hvaru

# **Aktivnost A622137 PROGRAMSKO FINANCIRANJE JAVNIH ZNANSTVENIH INSTITUTA**

Aktivnost A622137 Programsko financiranje javnih znanstvenih instituta se u cijelosti realizira preko izvora 11 Opći prihodi i primici. Aktivnost obuhvaća troškove koji služe za redovno poslovanje (tzv. hladni pogon) te za ispunjenje ciljeva programskog financiranja znanstvene djelatnosti IRB-a (održavanje kapitalne opreme, mobilnost istraživača, nabava znanstvenih časopisa, publiciranje u prestižnim znanstvenim časopisima, aktivnosti transfera znanja, popularizacija znanosti i dr.).

Ukupni rashodi su iznosili 2.753.736 € i za 5 % su manji od plana koji je bio limitiran od strane nadležnog ministarstva. Rashodi su manji zbog toga što nisu doznačena sva planirana sredstva.

Najveća grupa rashoda su oni za materijal i energiju koji su u 2023.g. iznosili 1.238.595€ i tvore 45% ukupnih rashoda ove aktivnosti. Unutar ove grupe, pojedinačno najveća stavka je energija koja je iznosila 812.647 €. Ti rashodi su manji u odnosu na plan zbog niže nabavne cijene plina.

Nakon toga slijedi grupa rashoda odnosi se na usluge s iznosom od 1.147.751 € (udio od 42% u rashodima). Najveća stavka unutar ove grupe su usluge tekućeg i investicijskog održavanja u iznosu od 649.144 €, nastale kao posljedica pratećih troškova vezanih uz provođenje građevinskog dijela projekta O-ZIP. Zatim slijede rashodi za komunalne usluge u iznosu od 226.103 € itd.

Vezano uz ispunjenje ciljeva **programskog financiranja znanstvene djelatnosti Instituta**, iznosi su bili planirani temeljem planiranih aktivnosti sukladno zadanim ciljevima. Uspješnost provedbe planiranih aktivnosti mjerena je pokazateljima uspješnosti i pokazateljima rezultata. Planirani i realizirani Institucijski ciljevi rezultati prikazani su u ***Tablici 1*** – **Institucijski ciljevi i rezultati.** Iz navedenih podataka razvidno je da je Institut dosegnuo planirane ciljeve te u pojedinim slučajevima i značajno premašio planirane rezultate.

Provođenje navedenih aktivnosti u svrhu ispunjenja strateških ciljeva IRB‑a, primarno je vezano uz daljnje povećanje kvalitete znanstvenih istraživanja. Pri tome, **IRB posebno potiče prijavu na domaće i međunarodne projekte**. Broj prijava na projekte teško je točno procijeniti, jer direktno ovisi o broju i vrsti poziva za prijavu projekata u pojedinoj godini. Primjerice, osnovna znanstvena aktivnost IRB- financirana je putem projekata HrZZ, a koji su nakon duljeg perioda ne-ugovaranja, ugovoreni krajem 2023. godine, kada je ugovoreno 32 nova projekata.

**Također, IRB potiče što veći broj i kvalitetu objavljenih znanstvenih radova.** IRB je vodeći znanstveni institut u RH po broju radova objavljenih u međunarodnim znanstvenim časopisima, posebno u kategoriji najprestižnijih časopisa te broj znanstvenih radova znanstvenika IRB-a unazad nekoliko godina između 730 i 770. Također, broj Q1 radova je na visokoj razini te čini oko 53-60% ukupnog broja radova. (***Tablica 1***).

Institut snažno podržava ulaznu i izlaznu **mobilnost**, koja se nakon situacije uzrokovane epidemijom bolesti Covid-19 već od 2021. godine, ponovno povećala, i u 2023. godini zadržala isti trend (***Tablica 1***).

**Tablica 1.** Institucijski ciljevi i rezultati

|  |  |  |  |
| --- | --- | --- | --- |
| **Pokazatelj znanstvene djelatnosti** | **Definicija** | **Očekivana vrijednost u 2023.** | **Realizirana vrijednost u 2023.** |
| **Broj znanstvenih radova objavljenih u časopisima u bazi *Web of Science /* broj zn. radova u Q1 području za 2021. g.** | Poticanje publiciranja u prestižnim časopisima | **760/420** | **750/400** |
| **Citiranost u bazi *Web of Science*** | Poticanje publiciranja u prestižnim časopisima | **37000** | **36000** |
| **Broj ugovorenih međunarodnih znanstvenih projekata** | Ugovaranje međunarodnih kompetitivnih projekata | **5** | **19** |
| **Vrijednost u EUR** |  | **3.000.000** | **6.544.589,10** |
| **Broj ugovorenih nacionalnih znanstvenih i strukturnih projekata** | Ugovaranje nacionalnih znanstvenih i strukturnih projekata | **30** | **32** |
| **Vrijednost u EUR** |  | **5.300.000** | **5.669.171,69** |
| **Broj ulazne mobilnosti** | Jačanje internacionalizacije IRB‑a | **50** | **45** |
| **Broj izlazne mobilnosti** | Poticanje mobilnosti doktoranada i poslijedoktoranada | **60** | **61** |
| **Broj ugovorenih projekata s gospodarstvom, tijelima državne i lokalne uprave** | Poboljšanje relevantnosti znanstvene djelatnosti IRB‑a za sadašnje i buduće potrebe tržišta rada te za razvoj gospodarstva i društva | **20** | **30** |
| **Vrijednost u EUR** |  | **1.000.000** | **1.200.000** |

# **Aktivnost K622128 OP KONKURENTNOST I KOHEZIJA 2014.-2020.**

U sklopu aktivnosti K622128 OP Konkurentnost i kohezija evidentiraju se rashodi iz izvora financiranja 12 - Sredstva učešća u pomoći i izvora 563 -Europski fond za regionalni razvoj (EFRR). Oba izvora su komplementarna, jer se odnose na domaće i EU komponentu istih projekata. IRB je izuzetno aktivan u prijavi i ugovaranju projekata financiranih iz europskih strukturnih investicijskih fondova (ESIF), posebno u programima Jačanje gospodarstva primjenom istraživanja i inovacija, Klimatske promjene i upravljanje rizicima, Povećanje razvoja novih proizvoda i usluga koji proizlaze iz aktivnosti istraživanja i razvoja - faza II. Tijekom 2023. godine u provedbi je bilo 27 strukturnih projekata financiranih iz Europskog strukturnog investicijskog fonda. Ukupni rashodi u 2023.g. iznosili su 9.540.479 €, dok je plan iznosio 34.203.686 €. S obzirom da je unutar ovih aktivnost najveći projekt O-ZIP, a gdje je došlo do pomicanja rokova početka radova zbog ishođenja građevinskih dozvola i kompleksnosti procesa javne nabave, to je i razlog za značajnu razliku u odnosu na plan.



## K622128 – izvor 12 Sredstva učešća u pomoći

Aktivnost K622128 Operativni program Konkurentnost i kohezija realiziran iz izvora 12 Sredstva učešća u pomoći, odnosi se na sufinanciranje iz Proračuna RH u dijelu od 15% projekta. Rashodi u iznosu od 991.394 € se u cijelosti odnose na projekt O-ZIP.

Najveća grupa su rashodi na stavci građevinski objekti u iznosu od 739.624 €, a zatim slijede rashodi za opremu u iznosu od 223.758 €.

## K622128 – izvor 563 Europski fond za regionalni razvoj

Aktivnost K622128 – dio koje se realizira iz izvora 563 Europski fond za regionalni razvoj (EFRR), odnosi se na EU komponentu od 85% pojedinog strukturnog projekta gdje je IRB nositelj.

Ukupni rashodi iznosili su 8.549.085 €, a od toga se 5.617.902 € (udio od 66%) odnosilo na projekt O-ZIP. Ostatak su rashodi za projekte znanstvenog centra izvrsnosti CEMS od 1.251.158 € (udio od 15%), QUA/QUA PROTEIN 567.625 € (udio 7%), ZCI BIOPROCRO 520.402 € (udio 6%) itd.

Od ukupnih rashoda ove aktivnosti, najveći dio troška od 4.708.768 € (udio od 55%) se odnosi na skupinu građevinski objekti. Zatim slijedi skupina rashoda za opremu u iznosu od 2.351.677 € (udio od 28%).

# **Aktivnost K622138 OBNOVA INFRASTRUKTURE I OPREME U PODRUČJU OBRAZOVANJA OŠTEĆENE POTRESOM**

Aktivnost K622138 Obnova infrastrukture i opreme u području obrazovanja oštećene potresom realizirala se u 2023.g. kroz izvor 5761 Fond solidarnosti EU - potres ožujak 2020.

Ukupni rashodi iznosili su u 2023.g. 941.101 €. Ova aktivnost nije bila planirana jer u doba izrade plana nadležno ministarstvo nije donijelo odluke o iznosima prihoda.

Od ukupnih rashoda dio koji se odnosi na grupu građevinski objekti iznosi 503.502 €, rashode za usluge 372.273 € i opremu 65.326 €.

# **Aktivnost K622139 OBNOVA ZGRADA OŠTEĆENIH U POTRESU S ENERGETSKOM OBNOVOM - NPOO**

Aktivnost K622139 Obnova zgrada oštećenih u potresu s energetskom obnovom – NPOO je aktivnost koja se realizira kroz izvor 581 Mehanizam za oporavak i otpornost.

Rashodi u 2023.g. su iznosili 749.394 €, a nisu planirani jer u doba izrade plana nadležno ministarstvo nije donijelo odluke o iznosima prihoda.

S obzirom na namjenu aktivnosti za obnovu od potresa grupa rashoda građevinski objekti iznosila je 722.513 €, dok su rashodi za usluge iznosili 26.806 €.

# **Aktivnost K622144 OBNOVA INFRASTRUKTURE U PODRUČJU OBRAZOVANJA OŠTEĆENE POTRESOM FSEU.2022.MZO**

U sklopu aktivnosti K622144 evidentiraju se rashodi za obnovu od potresa iz izvora financiranja 11 Opći prihodi i primici, izvora 576 Fond solidarnosti EU - potres 2020 i izvora 5762 Fond solidarnosti EU - potres prosinac 2020. Ukupni rashodi ove aktivnosti u 2023.g. iznosili su 984.834 € i veći su za 4,3 puta u odnosu na plan koji je bio izrađen sukladno dobivenim limitima.



## K622144 – izvor 11 Opći prihodi i primici

U sklopu aktivnosti K622144 rashodi koji se odnose na izvor 11 Opći prihodi i primici iznosili su 496.699 €. Velika razlika u odnosu na plan je rezultat uputa dobivenih od strane nadležnog ministarstva krajem 2023. i početkom 2024. godine.

## K622144 – izvor 576 Fond solidarnosti EU - potres 2020.

Aktivnost K622144 Obnova infrastrukture i opreme u području obrazovanja oštećene potresom u dijelu koji se odnosi na izvor 576 Fond solidarnosti EU - potres 2020 je u negativi jer je temeljem dobivenih naputaka izvršeno preknjiženje s ovog izvora financiranja na izvor 11 u iznosu od 185.074 €.

## K622144 – izvor 5762 Fond solidarnosti EU - potres prosinac 2020.

Aktivnost K622144 realizirana je dijelom i iz izvora 5762 Fond solidarnosti EU - potres prosinac 2020. Rashodi su iznosili 673.210 €, što je 3 puta veće od plana izrađenog sukladno dobivenom limitu.

Kako se radi o aktivnosti za obnovu infrastrukture od potresa jedine dvije grupe rashoda su građevinski objekti u iznosu od 639.039 €, te rashodi za usluge u iznosu od 34.171 €.